b'\n_START_ARTICLE_\nNukualofa\n_START_SECTION_\nIstorija\n_START_PARAGRAPH_\nMiesto i\xc5\xa1takos\xc2\xa0\xe2\x80\x93 gynybinis \xc4\xaftvirtinimas, kelissyk sugriautas 1807 vidaus kar\xc5\xb3 metu, bet v\xc4\x97l atstatytas. Kai Tonga buvo suvienyta, pirmasis karalius George Tupou I padar\xc4\x97 savo sostine. Miesto pavadinimas rei\xc5\xa1kia\xc2\xa0\xe2\x80\x93 \xe2\x80\x9emeil\xc4\x97s (nam\xc5\xb3) \xc5\xbeidinys\xe2\x80\x9c.\n_START_SECTION_\n\xc5\xaakis ir transportas\n_START_PARAGRAPH_\nNukualofa\xc2\xa0\xe2\x80\x93 pagrindinis \xc5\xa1alies pramon\xc4\x97s ir prekybos centras: eksportuojama kopra, vanil\xc4\x97, bananai, tradiciniai rankdarbiai. Didel\xc4\x99 reik\xc5\xa1m\xc4\x99 turi turizmas. Miestas yra pagrindinis uostamiestis, 25\xc2\xa0km nuo jo yra tarptautinis Fua\xe2\x80\x99amotu oro uostas.\n_START_SECTION_\n\xc5\xa0vietimas ir kult\xc5\xabra\n_START_PARAGRAPH_\nVienintel\xc4\x97 auk\xc5\xa1toji mokykla\xc2\xa0\xe2\x80\x93 Atenisi institutas, be to\xc2\xa0\xe2\x80\x93 pedagogin\xc4\x97 mokykla bei vie\xc5\xa1bu\xc4\x8di\xc5\xb3 darbuotoj\xc5\xb3 mokykla. Svarbiausias miesto pastatas\xc2\xa0\xe2\x80\x93 karaliaus r\xc5\xabmai, karali\xc5\xb3 laidojimo vieta, \xc5\xa1v. Antano Padujie\xc4\x8dio ba\xc5\xbeny\xc4\x8dia bei Centenial ba\xc5\xbeny\xc4\x8dia. Mieste yra vienintelis \xc5\xa1alies kino teatras, regbio stadionas.'